Na temelju članka 50. Statuta Općine Molve („Službeni glasnik Općine Molve“ broj 2/20) točke VII. Odluke o odobravanju pomoći za školovanje učenicima i studentima s područja Općine Molve za školsku godinu 2019./2020. KLASA: 604-02/20-01/1, UR.BROJ: 2137/17-01-20-1 od 27. studenog 2020. godine, općinski načelnik Općine Molve objavljuje

JAVNI POZIV
za podnošenje zahtjeva za odobravanje pomoći za školovanje
učenicima srednjih škola i studentima s područja Općine Molve
za školsku godinu 2019/2020.

          I.
Pozivaju se učenici srednjih škola i studenti s prebivalištem na području Općine Molve na podnošenje zahtjeva za odobravanje pomoći za školovanje za školsku godinu 2019./2020.
Zahtjev podnose učenici i studenti za sebe, odnosno zakonski zastupnici za učenike mlađe od 18 godina.
Učenik, stječe pravo na pomoć nakon što preda Jedinstvenom upravnom odjelu svjedodžbu o uspješno završenom razredu srednje škole i potvrdu o upisu u narednu školsku godinu, odnosno student kad preda potvrdu fakulteta o položenim ispitima te potvrdu o upisu u narednu godinu Fakulteta.
Učenik, odnosno student ostvaruje pravo na pomoć za posljednju godinu školovanja, odnosno studija po njegovom završetku, što dokazuje svjedodžbom i potvrdom ili diplomom Fakulteta.

II.
Pomoć će se isplaćivati za razdoblje od 10 mjeseci.  
         
· Pravo na pomoć imaju redovni učenici srednjih škola s prebivalištem na području Općine Molve, koji su 2020. godine uspješno završili razred u iznosu  od 350,00 kuna mjesečno.

· Pravo na pomoć imaju studenti s prebivalištem na području Općine Molve koji su 2020. godine uspješno završili godinu studija u iznosu od 450,00 kuna mjesečno.

III.
Pravo na pomoć ne mogu ostvariti učenici, neovisno radi li se o istom ili drugom smjeru obrazovanja, ako su za isti razred već primili takvu pomoć.
Pravo na pomoć ne mogu ostvariti studenti, neovisno radi li se o istom studiju ili o promjeni studija, ako su za istu godinu studija već primili takvu pomoć, kao niti za parcijalno upisanu, odnosno apsolventsku godinu studija.
IV.
Dokumentacija koja se podnosi uz zahtjev:
UČENICI:
1. popunjen zahtjev
2. svjedodžbu o završenom razredu za šk.god. 2019/2020. i potvrdu o u upisu u narednu školsku godinu,
            3. presliku osobne iskaznice ili Uvjerenje o prebivalištu (ili elektronički zapis o prebivalištu),
            4. presliku IBAN-a tekućeg ili žiro računa (vlastitog ili roditelja za maloljetnika),
           

        STUDENTI:
             1. popunjen zahtjev
             2. potvrdu fakulteta o položenim ispitima u šk.god. 2019./2020. i potvrdu o upisu u narednu godinu fakulteta,
             2. presliku osobne iskaznice ili Uvjerenje o prebivalištu (ili elektronički zapis o prebivalištu)
             3. presliku IBAN-a tekućeg ili žiro računa (vlastitog ili roditelja za maloljetnika)
             4. studenti koji su završili posljednju godinu studija – potvrdu o položenim svim predmetima s posljednje godine studija ili diplomu fakulteta.


V.
Obrazac ZAHTJEVA može se podići u zgradi Općine Molve ili preuzeti s web stranica Općine Molve www.molve.hr . 
[bookmark: _GoBack]Zahtjevi se podnose s pripadajućom dokumentacijom u Jedinstveni upravni odjel Općine Molve  do 31.siječnja 2021. godine. Nepopunjeni, odnosno nepotpuni zahtjevi se neće razmatrati.

